cyanic-selkie/wikianc huggingface dataset:
Veganisme
Gesondheidsvoordele
Veganism blyk voordele in te hou vir die gesondheid, insluitend 'n verlaagde risiko van tipe 2-diabetes, hoë bloeddruk, vetsug en hartsiektes. Daar is bewyse dat 'n vegetariese dieet gewigsverlies steun en meer effektief is as 'n vegetariese of nie-vegetariese dieet, veral oor die korttermyn. Studies deur Adventists het voorgestel dat veganiste 'n verlaagde risiko kan hê vir die meeste kankers, maar wel 'n groter risiko vir urienweg kanker.
Die uitskakeling van alle dierlike produkte verhoog die risiko van tekorte aan vitamien B12 en D, proteïene en omega-3 vetsure. Craig het veganiste aangeraai om verrykte kos of aanvullings in te neem, en het gewaarsku dat yster en sink problematies mag wees as gevolg van beperkte bio-beskikbaarheid. Daar is ook 'n risiko van lae beenmineraaldigtheid sonder aanvullings.
Etiese veganisme
Etiese veganisme is gekant teen die aanname dat mense superieur is teenoor diere en gevolglik diere kan uitbuit (spesiesisme). Vertakkings binne die diereregte teorie sluit in 'n deontologiese (regte) benadering en konsekwensialistiese (nuttigheid) benadering, sowel as beskerming wat verbeterde omstandighede nastreef vir diere, en afskaffing wat poog om 'n einde te bring aan menslike eienaarskap van diere.
Regsprofessor, Gary Francione, 'n regte teoretikus en prominente afskaffer, argumenteer dat alle voelende wesens die reg het om nie as eiendom behandel te word nie; dat die aanneming van veganisme as basislyn moet dien vir enigiemand wat glo dat diere 'n inherente morele waarde het.
Omgewingsveganisme
Die omgewingsveganis fokus op bewaring en verwerp die gebruik van dierlike produkte op die veronderstelling dat visvang, jag, boerdery en veral fabrieksboerdery, nie volhoubaar is vir die omgewing nie. Sowat 30 persent van die planeet se oppervlak is gewy aan die lewendehawe-sektor. In die Verenigde State van Amerika  word tien miljard landdiere elke jaar doodgemaak vir menslike verbruik, en in 2005 is 48 miljard voëls dood wêreldwyd. 'n 2006 VN-verslag, Livestock's Long Shadow, word tot die gevolgtrekking gekom dat veeboerdery (meestal met koeie, hoenders en varke) die lug, grond, water, biodiversiteit en klimaatsverandering affekteer.
Lizelle Lee
Lizelle Lee (gebore 2 April 1992 te Ermelo, Mpumalanga) is 'n Suid-Afrikaanse krieketspeler wat haar debuut vir die Suid-Afrikaanse nasionale vroue-eendagkrieketspan op 20 September 2013 gemaak het.
1840
Die jaar 1840 was 'n skrikkeljaar wat volgens die Gregoriaanse kalender op 'n Woensdag begin het. Dit was die 40ste jaar van die 19de eeu n.C. In teenstelling met gewone jare het die jaar 366 dae en 'n 29 Februarie gehad.
Humza Arshad
Humza Arshad (gebore 3 Junie 1985) is 'n Engelse akteur, regisseur, en skrywer. Hy is bekend vir sy rolle in die televisiereekse Romesh: Talking to Comedians (2017) en Coconut (2017).
Hemelewenaar
Äquator
Assegaairivier, Oos-Kaap
Die Assegaairivier is 'n stroom wat naby die kus van die Oos-Kaap, Suid-Afrika vloei. Dit is 'n sytak van die Kariegarivier.
Visse (sterrebeeld)
Eienskappe en ruimtevoorwerpe
Die lentenagewening kom tans in die sterrebeeld voor, maar skuif vanweë die presessie van die Aarde se as geleidelik in die rigting van die Waterdraer.
Sterre
Van Maanen se Ster is in die Visse geleë. Dit het ’n magnitude van 12,36 en is 14,1 ligjare van die Aarde af. Dit is ’n wit dwergster en die derde naaste van dié soort sterre aan die Son.
Diepruimtevoorwerpe
Messier 74 is ’n tipe Sc-sterrestelsel in die Visse met ’n los struktuur, op ’n afstand van 30 miljoen ligjare (rooiverskuiwing 0,0022). Dit het baie jong sterreswerms en newels, en baie sterre is hier aan die vorm. Dit is in 1780 deur Pierre Méchain, ’n Franse sterrekundige, ontdek. ’n Tipe II-P-supernova is in Junie 2003 ontdek in die buitenste deel van M74; die ster wat die supernova veroorsaak het, is later geïdentifiseer as ’n rooi superreus met ’n massa van 8 mson.
CL 0024+1654 is ’n massiewe sterrestelselswerm wat die lig van die sterrestelsel daaragter buig deur middel van ’n gravitasielens en so boogvormige beelde van die agterste stelsel skep. Die swerm bestaan hoofsaaklik uit geel elliptiese en spiraalsterrestelsels sowat 3,6 miljard ligjare van die Aarde af (rooiverskuiwing 0,4), terwyl die agterste sterrestelsel byna twee keer so ver weg is: sowat 5,7 miljard ligjare (rooiverskuiwing 1,67).
Geskiedenis en mitologie
Die Visse word verbind met die Romeinse mite van Venus en Kupido, wat van die monster Tifon ontsnap het deur hulle in visse te verander en met tou aan mekaar vas te bind. Die knoop van die tou is Alpha Piscium, ook bekend as Al-Rischa ("die koord" in Arabies).
In 1690 het die sterrekundige Johannes Hevelius die Visse in sy Firmamentum Sobiescianum in vier dele verdeel:
Alexander Cambridge, 1ste Graaf van Athlone
Alexander Augustus Frederick William Alfred George, die graaf van Athlone (Londen, 14 April 1874 - Kensington, Londen, 16 Januarie 1957) was 'n Britse militaris en goewerneur-generaal van die Unie van Suid-Afrika.
Hy ontvang sy onderwys aan die beroemde skool Eton-kollege en die militêre kollege Sandhurst, waarna hy tot die Britse leër toetree. In 1896 neem hy deel aan die Matabele-oorlog in die teenswoordige Zimbabwe. Drie jaar later veg hy in die Anglo-Boereoorlog in Suid-Afrika en ontvang die D.S.O. Vanaf 1914 doen hy diens in die Eerste Wêreldoorlog en word in 1919 aide-de-camp van die Britse koning, wat hom in 1923 aanstel as goewerneur-generaal van die Unie van Suid-Afrika. Hy verlaat die Unie in 1931 en word die volgende jaar kanselier van die Universiteit van Londen. Van 1940 tot 1946 dien hy as goewerneur-generaal van Kanada en sterf in 1957.
Paralimpiese Somerspele 1968
Die Paralimpiese Somerspele 1968 (Hebreeus: המשחקים הפאראלימפיים ה-3), destyds bekend as die 17de jaarlikse Internasionale Stoke Mandeville Spele, is tussen 4 en 13 November 1968 in Tel Aviv, Israel, aangebied. Tydens die geleentheid het 774 atlete uit 28 nasies aan 188 items in 10 verskillende sportsoorte deelgeneem.
Charles Robberts Swart
Charles Robberts Swart (Winburg, 5 Desember 1894 – 16 Julie 1982 ) was die laaste goewerneur-generaal van die Unie van Suid-Afrika van 1960 tot 1961, en die eerste staatspresident van die Republiek van Suid-Afrika, van 1961 tot 1967.
Paralimpiese Somerspele 1968
Dit was die derde Paralimpiese Spele wat aangebied is en die bedoeling was dat die spele, net soos die Olimpiese Somerspele 1968, die jaar in Meksikostad (Meksiko) gehou sou word. Maar die Meksikaanse regering sien daarvan af vanweë die probleme waarmee hulle geworstel het. Die Israeliese regering het aangebied om die wedstryde in Tel Aviv te hou, 'n voorstel wat aanvaar is. Dus het hierdie spele die eerste in die Paralimpiese geskiedenis geword wat nie gelyktydig gehou is met die Olimpiese Spele nie. Die naam "Paralimpiese Spele" is deur die Internasionale Olimpiese Komitee (IOK) in 1984 aanvaar, terwyl die Internasionale Paralimpiese Komitee (IPK) in 1989 gestig is.
Suid-Afrika behaal 'n tiende plek tydens die Spele met 'n totaal van 26 medaljes (nege goud, tien silwer en sewe brons).
Charles Robberts Swart
Kinderjare
C.R. Swart is gebore op die plaas Morgenzon in die distrik Winburg in die Republiek van die Oranje-Vrystaat. Hy was die seun van Hermanus Bernardus Swart en Aletta Catharina Swart (née Robberts). Gedurende die Tweede Vryheidsoorlog (1899–1902) is Swart se vader gevange geneem en is die jong seun saam met sy moeder en die ander kinders op die plaas in die konsentrasiekamp by Winburg aangehou tot die einde van die oorlog.
Paralimpiese Somerspele 1968
Sporte
10 Paralimpiese sporte is tydens die Spele beoefen. • 4
Charles Robberts Swart
Kinderjare
Swart was 'n skrander kind en het op dertienjarige ouderdom in Winburg gematrikuleer. Toe hy vyftien was, is hy as magistraatsklerk op Winburg aangestel, nadat hy as te jonk vir toelating tot 'n universiteit gereken is.
Studie en loopbaan in die onderwys en regte
duimnael|links|300px|Die 19 "Gesuiwerde" [[Nasionale Party|Nasionaliste wat in 1934 in die party gebly en nie met die Suid-Afrikaanse Party saamgesmelt het om die Verenigde Party te vorm nie. Agter van links na regs: S.P. le Roux, R.A.T. van der Merwe, F.C. Erasmus, P.J.H. Luttig, J.J. Haywood. Tweede ry van agter: L.J. Vosloo, dr. N.J. van der Merwe, ds. D.F. Malan, adv. J.H.H. de Waal, A.L. Badenhorst. Derde ry: P.O. Sauer, dr. Karl Bremer, adv. J.G. Strijdom, ds. C.W.M. du Toit. Voorste ry: J.F. van G. Bekker, adv. C.R. Swart, W.B. de Villiers, C.H. Geldenhuys, G.P. Steyn.]]
Paralimpiese Somerspele 1968
Aantal medaljes
Hier is al die lande wat medaljes by die Spele verower het:
Jason Zimbler
Jason Zimbler (gebore 27 Julie 1977) is 'n Amerikaanse akteur. Hy is bekend vir sy rolle in die televisiereekse The Edge of Night (1956), Young People's Specials (1984), Clarissa Explains It All (1991), en Nickelodeon Arcade (1992).
Charles Robberts Swart
Studie en loopbaan in die onderwys en regte
In 1910 het hy aan die Grey-universiteitskollege (later die Universiteit van die Oranje-Vrystaat) ingeskryf waar hy in 1912 'n B.A.-graad behaal het. Ná sy aanvanklike studie het hy van 1914 tot 1915 onderwys gegee op Ficksburg. Tydens die 1914-rebellie is hy in hegtenis geneem en het hy twee keer voor die militêre raad verskyn op 'n aanklag van spioenasie en dat hy van plan was om aan te sluit by die rebelle. Hy is later vrygelaat en toegelaat om aan te hou onderwys gee, maar is onder huisarres geplaas.
Van 1915 tot 1918 het Swart sy studie in die regte voortgesit en in 1918 'n LL.B. behaal terwyl hy ook as sekretaris van die eksamenraad van die Oranje-Vrystaat opgetree het. In 1918 het hy 'n regsassistent vir die Bloemfonteinse munisipaliteit geword. Van 1919 tot 1948 het hy as advokaat in die Hooggeregshof in Bloemfontein gewerk terwyl hy 'n deeltydse dosent in die regte aan die Grey-universiteitskollege en in landboureg aan die Glen-landboukollege (1918–1921) buite die stad was.
Van 1921 tot 1922 het hy aan die Columbia-universiteit in die VSA vir 'n diploma in joernalistiek studeer. Tydens sy verblyf in die VSA het hy 'n boheemse lewe gelei en onder meer op parkbankies geslaap, op straathoeke gesing om geld te verdien en selfs in 'n rolprent opgetree. In 1921 het hy Die Burger by die Wêreldontwapeningskongres in Washington verteenwoordig waarna hy 'n studietoer van die VSA, die Verenigde Koninkryk, Nederland en België onderneem het.
Politieke loopbaan
As 'n stoere republikein was hy lid van die Nasionale Party (NP) sedert die stigting daarvan in 1914. In 1919 het hy hoofsekretaris van die party in die Vrystaat geword en in 1920 staan hy vir die party in Bloemfontein-Wes in die provinsiale verkiesing. In 1923 wen hy die kiesafdeling Ladybrand vir die Nasionale Party en verteenwoordig dié setel vir die volgende vyftien jaar. In die Unie-Volksraad word hy hoofsweep van die Nasionale Party. Hy verloor sy setel in die 1938-verkiesing.
Ná die samesmelting van die NP onder J.B.M. Hertzog met die Suid-Afrikaanse Party (SAP) onder Jan Smuts, sluit hy in Desember 1934 by die Gesuiwerde Nasionale Party (GNP) van dr. D.F. Malan aan. In 1935 word hy tot die Federale Raad van die GNP verkies en tot hoofsweep van die Vrystaat. Swart was, soos die meeste van sy partygenote, lid van die Afrikaner-Broederbond (AB). Swart het ook lid van die Ossewabrandwag (OB) geword kort ná die stigting daarvan in Februarie 1939. Swart bedank egter later weens die OB se reaksionêre beleid en antiparlementarisme.
Swart was betrokke by die samesprekings met Hertzog na dié se breuk met Smuts in 1939 oor die neutraliteitsvraagstuk tydens die Tweede Wêreldoorlog. Die samesprekinge het gelei tot die vorming van die Herenigde Nasionale Party, wat later as die Nasionale Party sou bekendstaan.
Hy is as minister van justisie aangestel toe die NP in 1948 aan bewind kom en was in dié rol verantwoordelik vir wetgewing wat die magte van die Suid-Afrikaanse Polisie versterk het om anti-apartheidsaktiwiteite te onderdruk.
Hoewel hy tot 'n sewe-jaar-termyn verkies is, het Swart slegs ses jaar gedien toe hy in 1967 aftree. Hy is in 1982 oorlede. Swart was algemeen bekend as "Blackie", van die Engelse woord vir swart.
Gordel
'n Gordel is 'n buigsame band, tipies gemaak van leer of swaar doek, en gedra om die middellyf. 'n Gordel ondersteun broeke of ander kledingstukke. Dit is 'n bykomstigheidsitem.
Zindziswa Mandela
Zindziswa Mandela (23 Desember 1960 - 13 Julie 2020), ook bekend as Zindzi Mandela-Hlongwane, was 'n Suid-Afrikaanse politikus wat ten tyde van haar dood as Suid-Afrika se ambassadeur in Denemarke gedien het. As die dogter van die anti-apartheidsaktiviste Nelson Mandela en Winnie Madikizela-Mandela, was Zindzi die jonger suster van Zenani Mandela en die derde van Nelson Mandela se drie dogters.
Biografie
Zindzi Mandela is op 23 Desember 1960 in Soweto gebore in die destydse Unie van Suid-Afrika met Nelson Mandela en Winnie Mandela as haar ouers. Haar vader was beide 'n direkte afstammeling van die koningskap van die Thembu-volk en 'n erfgenaam van die kapteinskap van Mvezo. Zindzi se bloedverwant, Mandla Mandela, stam van Nelson Mandela af via sy eerste vrou Evelyn Mase, en hou tans hierdie titel.
Lindsey McKeon
Lindsey McKeon (gebore 11 Maart 1982) is 'n Amerikaanse aktrise. Sy is bekend vir haar rolle in die rolprent Indigenous (2014) en in die televisiereekse Saved by the Bell: The New Class (1993), One Tree Hill (2003), en Supernatural (2005).
Zindziswa Mandela
Biografie
Die jaar van haar geboorte was ook die jaar toe die African National Congress (ANC) 'n gewapende vleuel van stapel gestuur het. Haar ouers is beide deur die regering vervolg. Toe haar pa tronk toe gestuur is, was Zindzi 18 maande oud. Gedurende haar jeug is Zindzi dikwels in die sorg van haar ouer suster Zenani Mandela gelaat toe haar ma maande op 'n slag tronk toe gestuur is.
In 1977 is haar ma na Brandfort in die Oranje-Vrystaat verban en Zindzi het by haar gewoon. Zindzi kon eers haar opleiding voltooi nadat sy na Swaziland gestuur is. Uiteindelik is haar ma weer toegelaat om na Soweto te verhuis.
In 1985 word haar vader voorwaardelike vrylating aangebied deur die destydse Staatspresident van Suid-Afrika, P. W. Botha. Haar ouers se antwoord kon nie persoonlik gelewer word nie, en Zindzi is gekies om sy weiering tydens 'n openbare vergadering op 10 Februarie 1985 voor te lees.
Howland Chamberlain
Howland Chamberlain (2 Augustus 1911 – 1 September 1984) was 'n Amerikaanse akteur. Hy was bekend vir sy rolle in die rolprente The Best Years of Our Lives (1946), Force of Evil (1948), Kramer vs. Kramer (1979), en Electric Dreams (1984).
Zindziswa Mandela
Biografie
Haar poësie is in 1978 gepubliseer in die boek Black as I Am, met foto's van Peter Magubane, en het ook verskyn in publikasies, waaronder Somehow We Survive: An Anthology of South African Writing, onder redaksie van Sterling Plumpp en Daughters of Africa, onder redaksie van Margaret Busby.
Vrylating van vader en eerste dame
Toe Nelson Mandela in 1990 uit die tronk vrygelaat is, het samesprekings onmiddellik begin tussen die ontbande politieke party, die ANC, en die regerende Nasionale Party om die apartheidstelsel te ontbind. Met die agteruitgang van die destydse ANC-president Oliver Tambo, is Mandela verkies as die nuwe ANC-president en 'n kandidaat vir president van Suid-Afrika in die komende algemene verkiesing in 1994.
Nadat Mandela in 1994 tot die land se president verkies is en sy egskeiding van Winnie in 1996, is Zindziswa gekies om haar vader na sy inhuldiging te vergesel en neem sy die posisie as eerste dame van Suid-Afrika in totdat haar pa in 1998 op sy 80ste verjaardag weer trou met die voormalige Mosambiekse eerste dame Graça Machel.
Ambassadeurskap
In 2014 word bekendgemaak dat sy as Suid-Afrika se ambassadeur in Denemarke aangestel is, en sy arriveer in Junie 2015 in Denemarke.
Persoonlike lewe
Zindzi was twee keer getroud en het vier kinders: Zoleka Mandela (1980), Zondwa Mandela (1985), Bambatha Mandela (1989) en Zwelabo Mandela (1992). Haar eerste man was Zwelibanzi Hlongwane. Sy trou in Maart 2013 met haar tweede man, Molapo Motlhajwa, wat 'n lid van die Suid-Afrikaanse Nasionale Weermag was. Zindzi sterf op 13 Julie 2020 in Johannesburg, op 59-jarige ouderdom. Sy het ten tyde van haar dood positief getoets vir Covid-19, het haar seun, Zondwa, bevestig op 15 Julie 2020. Dit was egter nog nie duidelik wat die oorsaak van haar dood was nie, aangesien familie nog op die uitslag van 'n nadoodse ondersoek gewag het.
Beplande Mayweather-Pacquiao boksgeveg
Daar word beweer dat Mandela-Hlongwane ingestem het om 'n boksgeveg tussen Floyd Mayweather en Manny Pacquiao te reël om saam te val met haar vader se verjaardag in 2011. Die boksgeveg het uiteindelik nie plaasgevind nie, en die bokspromotor Duane Moody het haar suksesvol in 'n Amerikaanse hof gedagvaar om hom VS$ 4,7 miljoen plus koste te betaal. Mandela-Hlongwane sou na verwagting appèl aanteken.
1841
Die jaar 1841 was 'n gewone jaar wat volgens die Gregoriaanse kalender op 'n Vrydag begin het. Dit was die 41ste jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad.
Reebok
Reebok is 'n strandoord aan die Suid-Kaapse kus geleë tussen Groot- en Klein-Brakrivier.
Toe die spoorlyn tussen Mosselbaai en George gebou is, het 'n stuk duingrond van die plaas Rheeboksfontein tussen die see en die spoor kom te lê. Weens die ongerief hieraan verbonde was die eienaar bereid om dit te verkoop. Twintig morg is in 1911 vir 50 pond aan 10 boere van Oudtshoorn as 'n vakansieoord verkoop. Van die begin af het die eienaars van Strand Rust probleme gehad met 'n goeie toegangsroete oor die duine en met drinkwater. Alles wat nodig was vir 'n vakansie moes aangery word “. …’n slagskaap of twee, 'n fuik hoenders en 'n kalkoen (lewendig) saamgeneem strand toe. Soms moes 'n koei ook aangejaag word van Oudtshoorn … Dit het soms twee dae geneem om die koei op Reebok te kry”, aldus Hazel le Roux. Na 1957 is die grond bokant die spoor ontwikkel as Reebok. In 1965 is beide oorde saam as dorpsgebied verklaar onder die naam Reebok en het die naam Strand Rust verdwyn.
Die munisipaliteit van Mosselbaai het water aangelê en vanaf 1976 is elektriese krag verskaf en in dieselfde jaar is 'n gemeenskapsaal gebou. Reebok beskik sedert daardie tyd ook oor sy eie brandweerwa. Reebok en sy buuroord Tergniet se strande is baie rotsagtig. Daar is mooi poele met mossels, seekatte, krappe en visse. Van die planne om rotse weg te skiet om oop strand te skep het niks gekom nie. Afstammelinge van die aanvanklike boere van Oudtshoorn soos die Le Rouxs en De Jagers is nog vakansietye daar. Selfs die Volksraadslid vir Oudtshoorn, Piet Badenhorst, en die President van die Senaat, kommdt. Chris van Niekerk, het daar vakansies deurgebring.
Opel Insignia
Die Opel Insignia (uit Latyn insigne = embleem/wapen) is 'n groot gesinsmotor ontwerp en vervaardig deur die Duitse motorvervaardiger Opel. Vervaardiging van die Insignia het in 2008 begin ter vervanging van die Vectra en die Signum.
Die motor staan bekend as die Vauxhall Insignia in die Verenigde Koninkryk en as die Buick Regal in China en Noord-Amerika.
Daar is beplan om die Insignia in Australië en Nieu-Seeland onder die Holden-handelsmerk vry te stel in 2015.
Gravitasielens
’n Gravitasielens is ’n baie sterk swaartekragveld, soos dié van ’n sterrestelsel, sterrestelselswerm of swart gat, wat lig komende van ’n afgeleë onderwerp daaragter, na die waarnemer inbuig om effektief ’n wanbeeld van die verste objek te lewer. Dit word die duidelikste waargeneem wanneer die agterste objek, swaartekragveld en waarnemer hulle in min of meer ’n reguit lyn bevind.
Die mate van ligbuiging word ondermeer deur Albert Einstein se algemene relatiwiteitsteorie voorspel. Alhoewel Orest Khvolson (in 1924) en František Link (in 1936) voorgehou word as die eerstes om die effek in gedrukte vorm te bespreek, word dit meer algemeen met Einstein verbind, wie se invloedryke artikel oor die onderwerp in 1936 verskyn het. Fritz Zwicky het in 1937 voorgestel dat die effek sterrestelselswerms in staat sou stel om as gravitasielense op te tree, maar dít kon eers in 1979 deur waarneming van die Tweelingkwasar SBS 0957+561 bevestig word.
Dewald Brink
Dewald Brink is ’n skuilnaam van Hint Hyman (*16 November 1912, Machadodorp – †20 Julie 1998, Bloemfontein. ) Hyman was ’n joernalis en skrywer en ook hoof van Republikeinse Pers.
Behalwe vir die skuilnaam Dewald Brink, skryf hy ook onder die skuilnaam Anton Gewers.
Skryfwerk
As Dewald Brink publiseer hy verskeie ontspanningslektuur romans. Saam met Braam le Roux skryf hy boeke in die Woeste Laeveld-reeks. Al die verhale in hierdie reeks speel af in die omgewing van Barberton in die destydse Oos-Transvaal tydens die goudstormloop tydperk van 1885–1887. Johan Grimbeek is die held in Vlam van die Laeveld, Poort van trane en Vonnis van die berge, terwyl Len van Staden die held is in Spore in die dou, Beminde verraaier en Geen vergiffenis.
Hy publiseer ook twee romans saam met Len Anthony.
Digitaal
Digitale data, in inligtingsteorie en inligtingstelsels, is inligting wat voorgestel word as 'n string diskrete simbole, wat elkeen een van slegs 'n eindige aantal waardes uit een of ander alfabet kan aanneem, soos letters of syfers. 'n Voorbeeld is 'n teksdokument wat uit 'n string alfanumeriese karakters bestaan. Die mees algemene vorm van digitale data in moderne inligtingstelsels is binêre data, wat voorgestel word deur 'n string binêre syfers (bissies) wat elk een van twee waardes kan hê, óf 0 óf 1.
Die woord digitaal kom van die latynse woord “digitus” wat vinger beteken en word gebruik omdat vingers gebruik word om diskreet te tel.
Die woord digitaal word veral gebruik in die rekenaarwese en elektronika, veral in die geval waar inligting omgeskakel word na 'n binêre numeriese vorm soos in die geval van digitale oudio en digitale fotografie. Sulke datadraende seine dra elektroniese of optiese polse waarvan die amplitude of 'n 1 of 'n 0 kan verteenwoordig.
Charles Adderley
Sir Charles Bowyer Adderley (Leicestershire, Engeland, 2 Augustus 1814 - Buckinghamshire, 28 Maart 1905), eerste baron Norton, was ’n Britse politikus en filantroop.
Vroeë jare
Adderley, oudste seun van Charles Clement Adderley en Anna Maria Cradock-Hartopp, het in Redland, Bristol, skoolgegaan. Hy erf in 1826 die familielandgoed in die Engelse Middellande (om Birmingham, Warwickshire en Staffordshire) en ontvang daarna private onderrig. In 1832 is hy as gentleman-commoner (burgerlike van goeie afkoms) na Christ Church by die Universiteit van Oxford en in 1835 verwerf hy die B.A.-graad. In 1837 ontwerp hy die uitleg vir die nuwe nywerheidstad Birmingham op so ’n manier dat daar nie agterbuurte moet ontstaan nie. Op grond van die nuwe denkbeelde hier toegepas, kan hy die vader man moderne stadsuitleg genoem word. Nog voor hy dertig jaar oud word, word hy in Junie 1841 as lid van die Konserwatiewe Party gekies om die kiesafdeling Staffordshire in die Britse Laerhuis te verteenwoordig. Hy het hierdie kiesafdeling ononderbroke tot 1878 verteenwoordig.
Adderley en die kolonies
Adderley het hom vroeg reeds met koloniale probleme bemoei en as agterbanker die Minister van Kolonies, graaf Grey, se 1848-voorstel om gevangenes na die Kaap te stuur, beveg. Sy Argument against compelling the Cape to become a penal colony, aangebied tydens ’n toespraak in die Britse Laerhuis op 27 Maart 1849 is dieselfde jaar in sowel Londen as in Kaapstad gepubliseer en toe die hele skema later in 1849 verydel is, het Adderley dankbetuigings van baie koloniste ontvang. Danksy sy optrede het die Kaap nie ’n bandietekolonie geword nie en uit dankbaarheid het die burgemeester van Kaapstad, Hercules Jarvis, Kaapstad se hoofstraat, die Heerengracht, in 1850 tot Adderleystraat verdoop en ook silwerware as geskenk gegee. Ook op Worcester en Oudtshoorn is strate na hom genoem. Goedgesindes uit die Oostelike Provinsie het aan hom ’n stoel wat deur die Grahamstadse vakman James Hart uit hout gesny is, vir sy biblioteek geskenk.
Adderley se gewildheid in die Kaap het verder toegeneem weens die feit dat hy koloniale selfbestuur bepleit het. Sy redevoering hieroor voor die Genootskap vir die Hervorming van Koloniale Regerings is in 1851 as ’n Statement of the present Cape case gepubliseer. Hy was verder ook behulpsaam met die ontwerp van die Nieu-Seelandse grondwet van 1852 en het as Adjunkminister van Kolonies van 1866 tot 1868 gesorg vir die deurvoering van die British North America Act van 1867, wat verantwoordelik was vir die totstandkoming van Kanada as ’n dominium. Vir Adderley het koloniale selfstandigheid gepaard gegaan met die vooruitgang van die Britse Imperialisme, maar hy het die konvensiebeleid waardeur onafhanklikheid aan Transvaal (1852) en die Oranje-Vrystaat (1854) verleen is, betreur soos blyk uit Notes for the approaching discussion in parliament on the Orange River Sovereignty and its proposed abandonment (1854) en sy Letter to the Right Hon. Benjamin Disraeli, M.P., on the present relations of England with the colonies (1861), wat met byvoegsels die volgende jaar herdruk is. Adderley se vernaamste literêre bydrae was sy omvattende Review of 'The colonial policy of Lord J. Russell’s Administration' by Earl Grey, 1853; and of subsequent colonial history (1869). In sy were Imperial fellowship of self-governed British colonies (1903) het hy teen die einde van sy lang lewe weer eens koloniale en Suid-Afrikaanse probleme behandel.
Ander belangstellings
Afgesien van sy politieke aktiwiteite, het Adderley ook belang gestel in gesondheid- en maatskaplike sake, onderwys en die rehabilitasie van jeugdiges. In 1856 het hy vir Alexander McCorkindale aangemoedig om seuns van die Engelse Potteries (’n streek by Stoke-upon-Trent) voor te berei om ’n nuwe lewe in Natal te begin. Adderley is in 1858 tot die Geheime Raad toegelaat. Hy het in 1869 ’n K.C.M.G. geword en is op 16 April 1878 tot die adelstand verhef met die titel eerste baron Norton. Hy tree ook hierdie jaar uit die openbare lewe.
Persoonlike lewe
Adderley is op 28 Julie 1842 met Julia Anne Eliza Leigh getroud, die dogter van Chandos, eerste baron Leigh van Stoneleigh. Uit die huwelik is vyf seuns en vyf dogters gebore. Hy is in 1905 op sy plattelandse landgoed, Hams Hall, oorlede en in die familiegrafkelder op die naburige Lea Marston begawe.
Verdere erkennings
Twee strate in Uppingham, Rutland is na Adderley vernoem: Adderleystraat en Nortonstraat. In Birmingham het Adderley 0.032 km² grond geskenk om Adderleypark te skep, wat hy self van 1855 tot 1864 bestuur het. Hy het ook grond geskenk vir die oprigting van Die Kerk van St. Saviour, St. Peter's-kollege en die verbeteringskool aan die Fordrough, later genoem Norton Boys’ Home. In 1879 het Adderley Whitacre Lodge aan die stad verkoop vir die bou van die Shustoke-reservoir, Birmingham se grootste waterbron, totdat die Elan/Clearwenskema voltooi is.
Sterreswerm
’n Sterreswerm (of sterretros) is ’n groep sterre. Twee soorte word onderskei: bolvormige en oop swerms. Eersgenoemde is ’n digte groep wat uit honderdduisende of baie ou sterre bestaan wat swaartekraggebonde is, terwyl laasgenoemde yler is en gewoonlik hoogstens ’n paar honderd jonger sterre bevat.
Oop swerms versprei mettertyd weens die swaartekrag-invloed van reusagtige molekulêre newels terwyl hulle deur die hemelruim beweeg, maar al die sterre in die groep sal min of meer in dieselfde rigting bly beweeg al is hulle nie meer swaartekraggebonde nie.
Sterreswerms wat met die blote oog gesien kan word, sluit in die Plejades en Hiades.
Almajano
Almajano is 'n munisipaliteit in die provinsie Soria in die Spaanse outonome gebied Kastilië en León.
Krokodil-naaldvis
Die Krokodil-naaldvis (Tylosurus crocodilus) is 'n vis wat voorkom in die tropiese en subtopiese water van die Atlantiese Oseaan, die Indiese-Pasifiese area, die Rooisee en aan die ooskus van Afrika vanaf Oman tot by Knysna. In Engels staan die vis bekend as die Crocodile needlefish.
Voorkoms
Die vis se lyf is donker blou aan die bokant, silwer aan die kante en witterig aan die onderkant. Daar is swart kolletjies op die pektorale vinne. Die vis word tot 86 cm lank.
Habitat
Dit is 'n pelagiese vis wat soms in riviermondings voorkom. Hulle is alleenswemmers of kom in klein groepies voor. Gedurende die nag spring die vis uit die water uit agter lig aan. Mense is al so beseer.
2008 Formule Een-seisoen
Kalenderveranderinge
Singapoer het sy eerste Grand Prix in 2008 aangebied, met 'n kontrak vir die volgende vyf jaar. Die wedren, wat op 'n straatbaan ontwerp deur KBR beslis is, was Formule Een se eerste nagresies. Die oefen- en kwalifiserende sessies vind ook in die aand plaas.
Die Europese Grand Prix het by die Valencia Straatbaan plaasgevind in 2008, nadat die Nürburgring dit aangebied het tot in 2007. Omrede beide Duitse renbane die reg deel om 'n F1-wedrengasheer te wees, het die Duitse Grand Prix by die Hockenheimring plaasgevind in 2008.
2017 Russiese Grand Prix
Kwalifisering
Sebastian Vettel behaal vir Ferrari sy eerste voorste wegspringplek van die seisoen, toe hy sy spangenoot Kimi Räikkönen met 'n haarbreedte klop. Die Mercedesspan van Valtteri Bottas en Lewis Hamilton kwalifiseer in die derde en vierde plekke. Red Bull-jaer Daniel Ricciardo eindig in die vyfde plek, gevolg deur die Williams van Felipe Massa en die ander Red Bull van Max Verstappen. Die top 10 word afgesluit deur die Renault van Nico Hülkenberg en die Force India-duo van Sergio Pérez en Esteban Ocon.
Die Toro Rosso-renjaer Carlos Sainz jr. het in die vorige wedren in Bahrein teen die Williams van Lance Stroll gebots, waarna hulle albei moes onttrek. Sainz kry hiervoor na afloop van kwalifisering 'n straf van drie wegspringplekke. McLaren-renjaer Stoffel Vandoorne het 'n paar dele van sy enjin vir die vyfde keer moes laat vervang, terwyl daar in één seisoen slegs vier stukke van elke komponent gebruik mag word. Hierdeur ontvang hy 'n straf van vyftien wegspringplekke.
Ashley Artus
Ashley Artus (gebore 28 Januarie 1971) is 'n Engelse akteur. Hy is bekend vir sy rolle in die rolprente Judge Dredd (1995), Immortality (1998), Harry Potter and the Goblet of Fire (2005), en Les Misérables (2012).
Craig Zimmerman
Craig Zimmerman is 'n Amerikaanse akteur. Hy is bekend vir sy rolle in die televisiereekse Frasier (1993), JAG (1995), Buffy the Vampire Slayer (1996), en Modern Family (2009).
Dwergwaterblommetjie
Die dwergwaterblommetjie (Aponogeton angustifolius Aiton) is 'n waterplantjie wat endemies aan Suid-Afrika is. Dit kom net in die Wes-Kaap tussen Gouda en Worcester en die Kaapse Vlakte voor. Op die SANBI-rooilys is dit as kwesbaar (VU) gelys. Dit groei op sanderige droogvallende oewers naby mere en vleie of riviertjies wat traag stroom. In die laaste 40 jaar het die plant 30% van sy leefgebied verloor. Dit is net drie generasies, wat vir hierdie plant 15 jaar per generasie duur.
Nadine de Klerk
Nadine de Klerk (gebore 16 Januarie 2000) is 'n Suid-Afrikaanse vroue-krieketspeler. Sy het haar debuut in Internasionale eendagkrieket vir Suid-Afrika teen Indië gemaak in die 2017 Suid-Afrikaanse Vierhoekige Reeks op 9 Mei 2017 en haar Vroue Twintig20 Internasionale krieketdebuut teen Indië op 13 Februarie 2018.
Erwin Schrödinger
Erwin Rudolf Josef Alexander Schrödinger (12 Augustus 1887 – 4 Januarie 1961), was 'n Oostenrykse fisikus wat 'n aantal fundamentele resultate op die gebied van kwantumteorie ontwikkel het en die Nobelprys vir Fisika vir sy werk gewen het: die Schrödingervergelyking bied 'n manier om die golffunksie van 'n stelsel te bereken en hoe dit dinamies verander in tyd.
Tiervis
Die tiervis (Hydrocynus vittatus) is 'n roofvis en 'n varswatervis wat in die Okavango- en Zambeziriviere en ook in riviere in die Laeveld voorkom. Buite Suider-Afrika kom die vis voor in die Kongorivier, Tanganjikameer en ander riviere in Noord- en Wes-Afrika. Die Tiervis is seker een van die bekendste visse in Suider-Afrika en staan in Engels bekend as die Tigerfish. Die vis was voorheen onder die familie Characidae geklassifiseer.
Erwin Schrödinger
Hy was die skrywer van verskeie werke oor verskillende aspekte van fisika: statistiese meganika en termodinamika, fisika van diëlektrika, kleurteorie, elektromagnetisme, algemene relatiwiteit, en kosmologie, en hy het verskeie pogings aangewend om 'n verenigde veldteorie te konstrueer. In sy boek What Is Life? behandel Schrödinger die probleme van genetika en kyk hy na die verskynsel van die lewe vanuit die oogpunt van fisika. Hy het baie aandag geskenk aan die filosofiese aspekte van wetenskap, antieke en Oosterse filosofiese begrippe, etiek en godsdiens. Hy het ook oor filosofie en teoretiese biologie geskryf. Hy is bekend vir sy "Schrödinger se kat" -denkeksperiment.
Tiervis
Voorkoms
Die vis is lank en lenig met gepunte vinne en die stertvin is diep gevurk. Die kop is groot met 'n sterk kakebeen met agt groot tande elk wat uit die mond uitsteek. Die jong visse is silwerkleurig. Die volwasse visse is ook silwerkleurig met 'n blou skynsel op die rug. Daar is 'n klomp, swart parallele strepe oor die sye van die vis. Die vinne is geel tot rooi van kleur met 'n swart rand aan die agterkant. Die mannetjies en wyfies lyk dieselfde maar die wyfies word groter as die mannetjies; die wyfies word tot 700 mm lank en die mannetjie slegs 500 mm. Die Zimbabwe hengelrekord is 15,507 kg.
Erwin Schrödinger
Vroeë lewe
Schrödinger is op 12 Augustus 1887 in Wene, Oostenryk gebore. Sy ma was van Oostenrykse en Engelse afkoms. Sy pa was 'n Katoliek en sy moeder Luthers. Alhoewel hy in 'n godsdienstige huishouding grootgeword het, het hy homself as 'n ateïs beskryf.
Tiervis
Habitat
Die vis verkies warm water wat baie suurstof bevat hoofsaaklik in groter riviere en mere. Dit het die gewoonte om na die oppervlak te gaan op soek na prooi en word dan soms self die prooi van die visarend. Die vis broei gedurende die somer.
Erwin Schrödinger
Persoonlike lewe
Op 6 April 1920 het Schrödinger met Annemarie (Anny) Bertel getrou. Schrödinger het aan tuberkulose gely. Hy was tydens verskeie geleenthede in die 1920's ingeboek by sanatoriums. Dit was daar dat hy sy golfvergelyking-formule geformuleer het. Schrödinger het 'n onkonvensionele persoonlike lewe gehad.
Tiervis
Hengel
Die tiervis is 'n gewilde sportvis en is 'n belangrike kommersiële vis in die Karibadam met meer as 184 ton wat gedurende 1977 gevang is.
Asbestopluma infundibulum
Asbestopluma infundibulum is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Asbestopluma en tot die familie Cladorhizidae. Die wetenskaplike naam van die spesie is die eerste keer geldig gepubliseer in 1887 deur Levinsen.
Ramparty
’n Ramparty of bokkefuif is ’n informele partytjie wat gehou word vir ’n aanstaande bruidegom om sy "laaste aand van vryheid" saam met sy mansvriende te vier, waar laasgenoemde dikwels ook na sy bruilofsfees genooi is. Die ramparty word gewoonlik deur die strooijonker en/of ander bruidegomsvriende gereël. Die vroulike weergawe staan bekend as die kombuistee of henneparty.
Clive Sinclair
Sir Clive Marles Sinclair (30 Julie 1940 – 16 September 2021) was 'n Engelse entrepreneur en uitvinder wat veral in die laat 1970's en vroeë 1980's met sy ontwikkelings op die gebied van verbruikerselektronika bekendheid verwerf het, waaronder die eerste sakrekenaar, die Verenigde Koninkryk se eerste digitale horlosie, tuisrekenaars en draagbare televisietoestelle.
Rochester, Kent
Rochester [ˈrɒtʃɪstər] is 'n nedersetting in die seremoniële graafskap Kent in die suidooste van Engeland wat administratief onder die unitêre owerheid Medway val. Tussen 1211 en 1998 het Rochester as City of Rochester stadstatus gehad. Om administratiewe en ander redes is besluit om hierdie status nie te bewaar nie. Rochester is aan die River Medway geleë, sowat 50 km suidoos van Londen. Eeue lank was die Britse Vloot se skeepswerf op die Medway die basis vir Rochester se ekonomie - net soos dié van Chatham en Gillingham. Die werf se sluiting in 1984 het 'n leemte in die gebied se ekonomiese lewe gelaat.
Kaap St. Lucia-vuurtoring
Die Kaap St. Lucia-vuurtoring is aanvanklik in 1892 suid van Umkomaas opgerig. Dit is in 1915 geskuif na sy huidige posisie: 20 km suid van St. Lucia op 'n bebosde sandduin. Die vuurtoring is onbeman en aktief.
Clive Sinclair
Nadat hy enkele jaar lank as assistentredakteur van Practical Wireless en Instrument Practice werksaam was, het Sinclair in 1961 sy eie onderneming, Sinclair Radionics, gestig waar hy in 1972 met die Sinclair Executive die eerste plat sakrekenaar ter wêreld ontwikkel en vervaardig het. Sinclair het hom later op die vervaardiging van tuisrekenaars toegespits en die Sinclair ZX80 ontwikkel, die Verenigde Koninkryk se eerste tuisrekenaar wat op die massamark gemik is en vir minder as £100 verkoop is. Dit is opgevolg deur Sinclair Research se ZX81 en ZX Spectrum-rekenaars. Die laasgenoemde sou in die vroeë dae van die Britse tuisrekenaarbedryf 'n beslissende rol speel. Sinclair het in 2010 opgemerk dat hy self nie van rekenaars gebruik maak nie en die telefoon bo e-pos verkies.
Ramparty
Rampartye word gewoonlik in die geheim beplan om sover moontlik 'n verrassing vir die bruidegom te wees. Die byeenkoms neem gewoonlik die vorm van 'n braai, naweekkamp in die bos of 'n rustige kuier in 'n restaurant aan. Soms ruk die partytjies egter handuit en gaan met hewige drinkery of die reël van 'n ontkleedanser gepaard.
Clive Sinclair
Sinclair, wat in 1983 tot die ridderstand verhef is, het later Sinclair Vehicles gestig en die Sinclair C5 ontwikkel, 'n battery-aangedrewe elektriese motor waarmee hy egter geen kommersiële sukses kon behaal nie. Sinclair het hom sedertdien op persoonlike vervoermiddels toegespits en onder meer die A-fiets ontwikkel, 'n voubare fiets vir pendelaars met 'n gewig van 5,5 kg wat maklik gevou en in openbare vervoermiddels saamgeneem kan word.
Tendai Mtawarira
Tendai Mtawarira (* 1 Augustus 1985, Harare, Zimbabwe) is ’n Springbokrugbyspeler wat ook vir die Natalse Haaie in die Curriebeker en die in die Superrugbykompetisie as loskopstut gespeel het. Hy was ook deel van Suid-Afrika se span tydens die Rugbywêreldbeker 2015 en die Rugbywêreldbeker 2019.
Hy is een van die mees ervare Springbokke met meer as 100 toetse agter sy naam, nadat hy sy eerste toets teen Wallis op 4 Junie 2008 gespeel het. Sedert 2020 speel hy vir Old Glory DC in die VSA.
Ramparty
Soms word "rumparty" verkeerdelik gebruik, waarskynlik verwysende na die oormatige drankgebruik tydens die gesellighede.
Dan Ziskie
Dan Ziskie is 'n Amerikaanse akteur. Hy is bekend vir sy rolle in die rolprente Adventures in Babysitting (1987), War of the Worlds (2005), Eight Below (2006), en The Rebound (2009).
Vuurslang (astrologie)
Die Vuurslang (丁巳, dīngsì) is die 54ste jaar van die Chinese kalender (sien die tabel regs onder van die 60-jaarsiklus). Dit is ’n begrip uit die Chinese astrologie en dui op dié maanjare wat gekenmerk word deur ’n verbinding van die vierde Hemelstam (丁, dīng; die element Vuur en Jin) met die sesde Aardtak (巳, sì), gesimboliseer deur die Slang (蛇, shé).
Volgens die Chinese kalender kom so ’n verbinding elke 60 jaar voor. Die laaste Vuurslangjaar het in 1977 begin en volgens die Gregoriaanse kalender het dit geduur van 18 Februarie 1977 tot 6 Februarie 1978.
Vuurslangjare
Die volgende jare is Vuurslangjare:
Nancy McKeon
Nancy McKeon (gebore 4 April 1966) is 'n Amerikaanse aktrise, regisseuse, en vervaardiger. Sy is bekend vir haar rolle in die televisiereekse The Facts of Life (1979) en The Division (2001).
Saampersbaarheidsfaktor
Vir 'n ideale gas geld:
Dat wil sê dat vir 'n ideale gas:
Vir 'n nie-ideale gas kan egter Z afwyk van die ideale waarde van een. Daar is twee effekte. Vir gasse soos helium is daar net 'n positiewe afwyking wat by hogere drukke lineêr toeneem. Dit is die gevolg van die feit dat heliumatome 'n eindige volume besit wat die beskikbare volume vir andere atome verlaag. Vir gasse soos is daar nog een andere, negatiewe, effek. Dit is die gevolg is van die intermolekulêre aantrekking wat die druk verlaag. Die afwykings van Z=1 word veral duidelik by lae temperature (sien grafiek).
Die saamperbaarheidsfaktor kan verder beskryf word met 'n viriaalvergelyking of met die vanderwaalsvergelyking.
Lys van outeurs/Z
Lys van outeurs volgens naam:
Handsak
'n Handsak (purse of bag in Amerikaanse Engels), is 'n hanteerbare medium tot groot sak wat dikwels modieus ontwerp is, en deur vroue gebruik word om hul persoonlike items in te hou.
Vroeë moderne Europeërs het beursies gedra vir een uitsluitlike doel: om munte in te dra. Beursies word van sagte lap of leer gemaak en word deur mans sowel as dames gedra.
In die 17de eeu het jong meisies geleer borduurwerk doen as 'n noodsaaklike vaardigheid vir die huwelik; dit het hulle ook aangespoor om baie mooi handsakke te maak. Mans het egter nie hierdie tendens gevolg nie. Hulle gebruik eerder beursies en sakke, wat gewild geword het met die mansbroek.
20ste eeu
Gedurende die 1940's, het die rantsoenering van tekstiele vir die Tweede Wêreldoorlog gelei tot die vervaardiging van handsakke gemaak van materiale soos raffia of gehekel van gare. Sommige vroue het hul eie klein handsakke met kommersiële patrone gehekel gedurende hierdie tydperk.
Steve Zissis
Steve Zissis (gebore 17 Desember 1975) is 'n Amerikaanse akteur, skrywer, en vervaardiger. Hy is bekend vir sy rolle in die rolprente Cyrus (2010), Jeff, Who Lives at Home (2011), en Her (2013), en in die televisiereeks Togetherness (2015).
Václav Vorlíček
Václav Vorlíček (3 Junie 1930 - 5 Februarie 2019) was 'n Tsjeggiese filmregisseur. Hy het van 1951 tot 1956 rolprentvervaardiging by FAMU bestudeer en sedert die vroeë 1960's speelfilms begin regisseur. Sy filmografie bevat verskeie komedies wat in samewerking met die draaiboekskrywer Miloš Macourek gemaak is. Hy het verskeie kinder- en sprokiefilms regisseur, veral Tři oříšky pro Popelku (1973), 'n klassieke Kersfees-film in baie Europese lande.
Die direkteur was 'n wewenaar en pa van twee dogters. Hy het gesterf as gevolg van kanker, in sy tuisdorp Praag, op die ouderdom van 88.
Marjorie Wallace
Wallace het van 1942 tot 1947 kuns studeer by die Edinburgh College of Art. Sy het reeds vroeg beïndruk as kunstenaar en het die jongste persoon ooit geword om verkies te word tot die Koninklike Skotse Kunsakademie. In 1947 word die Andrew Grant-reisbeurs aan haar toegeken wat dit vir haar moontlik maak om na Europa te reis. Sy woon 'n aantal jare in Parys waar sy aan 'n aantal groepuitstallings deelneem. Sy hou haar eerste solo-uitstalling in Edinburgh in The Scottish Gallery.
Wallace en Rabie is op 4 Januarie 1955 in die Britse Ambassade in Parys getroud. In Oktober 1955 verhuis die egpaar na Kaapstad waar hulle ’n huis in Groenpunt met Eric Laubscher en sy vrou Claude Boucharain gedeel het.
Ka Mate
duimnael|regs|240px|[[Te Rauparaha, Ngāti Toa krygshoof in die 1840's]] "Ka Mate" is 'n Maori haka wat deur Te Rauparaha, krygshoof van die Ngati Toa stam van die Noord-Eiland van Nieu-Seeland gekomponeer is. Te Rauparaha het die Ka Mate geskryf as 'n viering van lewe oor dood (Pōmare 2006) na sy ontsnapping vanuit die kloue van die Ngati Maniapoto en Waikato vyandelike stamme. Hy het vir hulle weggekruip in 'n put wat gebruik is vir die opgaar van kos en toe hy daaruit klim is hy deur 'n goedgesinde stamhoof Te Whareangi (die harige man) tegemoet gekom.
Ka Mate is die alombekende haka wat die Nieu-Seelandse nasionale rugbyspan, die All Blacks tradisioneel voor toetswedstryde opvoer. Sedert 2005 het die All Blacks af en toe 'n ander haka opgevoer naamlik die Kapa o Pango.
Die haka soos deur Te Rauparaha gekomponeer is begin met die kreet:
Wat dan deur die hoofkreet van die haka opgevolg word:
Liliputas
Liliputas is 'n halfharde, handvervaardigde Litause kaas wat van gepasteuriseerde koeimelk gemaak word. Dit het 'n vars smaak, wat deur die melksuurinhoud bepaal word, en 'n sagte tekstuur. Liliputas-kaas word met 'n waslaag bedek. Die enigste vervaardiger is 'n klein kaasmakery, die oudste in Litaue, wat in Belvederis geleë is, 'n klein nedersetting aan die regteroewer van die Nemunas-rivier in die distrik Jubarkas.
Die Europese Kommissie het Liliputas as 'n kaas van uitstekende gehalte erken. Die kaas is 'n produk van beskermde geografiese oorsprong en het 'n Iranse halal-sertifikaat verkry.
Liliputas word as versnapering geniet of as geurmiddel by 'n verskeidenheid geregte gevoeg.
Jimmy Abbott
Jimmy Abbott (11 Mei 1959 – 21 Maart 2021) was 'n Suid-Afrikaanse swaargewigbokser, rofstoeier en evangelis.
Ocicat
Die Ocicat is ’n kortharige katras wat soos ’n wilde kat lyk, maar geen "wilde" bloed het nie. Hy het die naam gekry vanweë sy ooreenkoms met die panterkat (Engels: ocelot). Dit is een van die katte wat gebruik is in die ontwikkeling van ’n ander katras, die Cheetoh.
Jimmy Abbott
Biografie
Jimmy het sy beroepsboksloopbaan op 2 Junie 1978 in Bloemfontein begin en Frans Manyiso in die vierde ronde geklop. In sy eerste jaar as professionele bokser, het hy uitstekend gevaar met sewe oorwinnings beklink waarvan vyf voor die laaste rondte, teen Jeff Ellis, Wiets de Beer, Robbie Williams, Fraser Memela, Terry O'Connar (Engeland), Tom Kiely (Engeland) en Caiphus Masondo.
Ocicat
Geskiedenis
Die eerste teler was Virginia Daly van die Amerikaanse staat Michigan, wat in 1964 probeer het om ’n Siamese kat met Abessiniese kleurpunte te skep. Een van die katte van die tweede geslag was ’n kat met kolle met die naam Tonga. Die teler se dogter het hom die bynaam Ocicat gegee. Tonga is as ’n troeteldier verkoop, maar sy ouers het nog soortgelyke katte gehad en hulle het die teelbasis van die ras geword. Ander telers het later dieselfde kruisteling-prosedure gevolg: Siamees met Abessiniese kat, en dan weer met Siamees. Later is die Amerikaanse korthaarkat bygevoeg, wat groter bene en nog ’n kleur, silwer, tot gevolg gehad het. Die kat het in 1987 kampioenskapstatus van die Cat Fanciers' Association (CFA) in Amerika gekry. Vandag word dit wêreldwyd aangetref.
Jimmy Abbott
Biografie
In 1979 het hy voortgebou op sy sukses en nog sewe gevegte gewen. 'n Hoogtepunt was sy uitklopoorwinning in die derde ronde teen die bekwame Amerikaner Dave Johnson (13-2), tydens die voorgeveg van die stryd tussen John Tate en Suid-Afrika se Kallie Knoetze in die Onafhanklikheidsstadion in Mmabatho op 2 Junie 1979.
Hy het sy eerste geveg in September 1979 teen Eddie Lopez (15-2-1) oor tien rondes met punte verloor. Jimmy het sy volgende twee gevegte gewen voordat hy Kallie Knoetze op 3 Augustus 1980 vir die vakante Transvaal-swaargewigtitel ontmoet het in een van die destydse mees afgewagte swaargewiggevegte voor 'n propvol Ellis Park Tennisstadion. Abbott was in uitstekende vorm toe hy Knoetze in die eerste ronde uitgeslaan het. Hy het egter met sy gewig gesukkel wat hom dwarsdeur sy loopbaan geknou het, en later in sy lewe het hy net drie van sy volgende nege gevegte gewen.